Northug: – Ønsker ingen særavtale
Etter at Skiforbundet i halv fire-tiden onsdag gjorde det klart at Petter Northug ikke får markedsføre sine egne produkter i konkurranse-tider, kommer nå skistjernen med et tilsvar. – Jeg har fått med meg at skiforbundet har nullstilt avtalen. Men jeg håper at de aksepterer en invitasjon til å åpne forhandlinger, åpnet Northug foran Oslo rådhus, og la til: – Jeg ønsker ingen særbehandling, men en avtale på lik linje med alle andre utenfor landslag når jeg representerer Norge i verdenscup og mesterskap, og det ble jeg forespeilet i 2013, sier Northug. Han har forberedt seg til den kommende sesongen med et høydeopphold de siste ukene. – Jeg har vært tre uker i høyden og det har jeg gjort for å gå fort på ski. Det planlegger jeg å gjøre til vinteren, til VM neste år og til OL i 2018. Derfor trenger jeg en langsiktig avtale, sier Northug i en kort uttalelse. OL-MESTER: – Må være glad i folk som NorthugNorthugs manager Are Sørum Langås sier at det er viktig at partene blir enige. – Det som er viktig er at vi får til en avtale som begge parter kan leve med. Det har vi klart før og det tror jeg vi kan klare igjen. – Tror du Northug går World Cup-renn til høsten? – Northug har ikke trent i høyden for ingenting, men det jeg kan si er at Northug kommer til å gå fort på ski uansett. – Hva vil du si til de som mener at Northug setter seg selv over fellesskapet i norsk idrett? – Det er ikke riktig. Fellesskapet og idrettsmodellen utfordrer vi på ingen måte. Husk at Petter Northug tok sin avgjørelse i 2013 basert på den informasjonen vi fikk av Skiforbundet da. De som eventuelt som ønsker å gjøre noe lignende i 2015 eller 2016 må ta utgangspunkt i de reglene som er, og hvordan de blir tolket på nåværende tidspunkt. Skiforbundet må stå for de reglene vi ble forespeilet i 2013. svarer Langås.Svaret fra Northug-leiren kommer kun timer etter at skiforbundet presiserte at Northugs avtale ikke kan tøyes lengre. Generalsekretær Stein Opsal gjør det klart at ingenting kan få Norges Skiforbund til å vike på kravene om at Northug ikke kan reklamere for sin sponsor gjennom vintersesongen. – Det er helt utelukket. Den avtalen som Petter har vært tilbudt i tre måneder, som er identisk med fjorårsavtalen, er det lengste vi kan strekke oss. Den er så raus. Det er en særavtale som går lenger enn for noen andre av våre utøvere. Vi kan ikke forsvare å gå lenger i forhold til sponsorer og utøvere, sier Opsal til VG. Han mener at representasjonsavtalen fra 2013 ikke skapte presedens for de videre avtalene mellom Northug og Norges Skiforbund. – Det var en spesialavtale der Petter fikk friperioder kommersielt. En representasjonsavtale er egentlig ment for de utøverne som ikke er kvalifisert for landslaget, men som senere ville bli tatt ut til enkeltkonkurranser. Vi brukte den betegnelsen i mangelen av at vi ikke hadde noen andre avtaler i systemet vårt. Så la vi inn som en veldig viktig klausul at avtalen skulle evalueres etter sesongen og ikke danne presedens.– Da vi evaluerte avtalen etter sesongen konkluderte skistyret med at dette var helt feil bruk av en representasjonsavtale. Vi kan ikke tillate en slik avtale for å få markedsføre konkurrerende sponsorer i skisesongen. Det blir helt feil. I avtalen i fjor aksepterte vi at han sto utenfor i sommerhalvåret mot at han var på landslaget i vintersesongen. Det er den samme avtalen han har fått tilbud om i år. Han mener Northug nå utfordrer hele grunnfjellet i norsk idrett. – Vi er nødt til å tenke langsiktig finansiering av norsk skiidrett. Fellesskapet er langt viktigere enn enkeltutøvere. Selv ikke Petter Northug er viktigere enn fellesskapet. Vi er nødt til å kunne forsvare det vi gjør både for utøverne og sponsorene som finansierer idretten vår. Grensen går der. Det har vi veldig tydelig uttalt. Langrenn er ferdig med saken. De har gitt opp å komme frem til en avtale. Skistyret kommer ikke til å ta initiativ til flere samtaler og har ikke noe mer å gi. Og det vet Team Northug, sier Opsal. – Er dere likevel innstilt på å ta et møte med Northug? – Det de ba om sist var et møte for å redegjøre for sitt syn. Det synet kjenner vi veldig godt. Det er at de fremdeles ønsker langt større fleksibilitet i skisesongen til å markedsføre sin sponsor og sine produkter. Hvis det er en åpning i retning av å akseptere den avtalen de hadde forrige sesong, så er det grunnlag for å se på dette på nytt, svarer generalsekretæren. RETORIKK-EKSPERT: Northug-sponsoren bidrar til «voldsom egotripp» http://api.int.vgnett.no/enrichments/poll/20587
Northug ønsker ingen særbehandling på landslaget, men ønsker en langsiktig avtale fremover. Det sa skistjernen på et pressemøte onsdag kveld.